**2 Elektrisitet**

2.1

Elektrisitet er en energiform som er knyttet til atomenes oppbygning.

Hva stammer begrepet elektrisitet fra?

2.2

I en enkel atommodell tenker vi oss at atomet består av en kjerne og elektroner som kretser rundt kjernen i stor fart. Kjernen består av protoner og nøytroner. Hvilken betegnelse har den elektriske ladningen på elektronet og protonet?

2.3

I atomer med flere elektroner fordeler elektronene seg i ulike baner rundt kjernen. Hver av banene har ulik avstand til kjernen. Vi tenker oss at elektronene som beveger seg med stor fart i baner rundt kjernen danner et elektronskall rundt kjernen. Hvilke elektroner bestemmer de elektriske egenskapene til et stoff, og hva kaller vi disse elektronene?

2.4

Hva er all framstilling av elektrisitet basert på?

2.5

I elektriske kretser og apparater bruker vi både likespenning og vekselspenning. Hva er forskjell på likespenning og vekselspenning?